

**SAOPŠTENJE ZA JAVNOST**

Pokretanje projekta integracije Roma 2020

9. jun 2016. godine, Brisel

**"Pre pristupanja, zemlje će morati da dokažu konkretan napredak na polju inkluzije Roma "**

Brisel, 9. jun 2016. godine – Savet za regionalnu saradnju, Fondacije Otvoreno društvo (OSF) i Evropska komisija zajednički su pokrenuli inicijativu pod nazivom „Integracija Roma 2020“ danas u Briselu. Ovaj događaj okupio je romske lidere u oblasti integracionih politika iz zemalja zapadnog Balkana i Turske, organizacije civilnog društva iz regiona, kao i predstavnike Evropske komisije, OSF-a i Saveta za regionalnu saradnju (RCC).

Otvarajući današnji skup povodom početka projekta, Evropski komesar za politiku susedstva i pregovore o proširenju Johanes Han je rekao: "Integracija Roma predstavlja važan element u procesu proširenja. Prije pristupanja, zemlje će morati da dokažu ostvarivanje konkretnog napretka u oblasti obrazovanja, zapošljavanja, zdravstva, stanovanja i ličnih dokumenata. Dekadom inkluzije Roma integracija Roma je stavljena na političku agendu: projekat „Integracija Roma 2020“ predstavlja potvrdu Dekade u zemljama proširenja, gde se nastoje ostvariti održivi rezultati na terenu."

U svom uvodnom obraćanju, osnivač i predsedavajući Fondacija Otvoreno društvo, Džordž Soroš je rekao: “ Moje fondacije odigrale su ključnu ulogu u postavljanju položaja Roma na dnevni red nacionalnih vlada i Evropske unije, a nadam se da će novi projekat „Integracija Roma 2020“ podstaći visoko pozicionirane političke lidere i državne službenike na ostvarivanje konkretnih rezultata za romske građane“. On je dodao da, "Romi moraju ostati prioritet za EU i van nje pod istim uslovima”.

Generalni sekretar Saveta za regionalnu saradnju, Goran Svilanović, rekao je da su ovo teška vremena za sve u jugoistočnoj Evropi. Vremena visoke nezaposlenosti, siromaštva, te neizvesnog i dugog puta pridruživanja Evropskoj uniji. “Ova teška vremena utiču na sve, a najviše na ugrožene – Rome. Ovaj region mora ići ka Evropskoj uniji sa svim svojim ljudima i Romi ne smiju biti ponovo izostavljeni. Projekat Integracija Roma 2020 je inicijativa čiji cilj je voditi ka inkluziji. U ime Saveta za regionalnu saradnju, dajem obećanje da ćemo uraditi sve što je u našoj moći kako bi se smanjio društveno-ekonomski jaz između Roma i neromske populacije u zemljama zapadnog Balkana i Turske“, rekao je Svilanović.

Ova inicijativa će se temeljiti na dostignućima i duhu "Dekade inkluzije Roma 2005-2015". Glavni cilj projekta će biti pomoć u smanjenju društveno-ekonomskog jaza između Roma i neromske populacije u zemljama zapadnog Balkana i Turske. Projekat je, takođe, usmeren na uključivanje specifičnih ciljeva integracije Roma u redovna politička kretanja.

Projekat se realizuje u Albaniji, Bosni i Hercegovini, Bivšoj Jugoslovenskoj Republici Makedoniji, Kosovu[[1]](#footnote-1), Crnoj Gori, Srbiji i Turskoj. Današnji događaj propraćen je i prvim sastankom kontakt osoba za pitanja romske populacije imenovanih na nivou država sa predstavnicima Evropske komisije i romskih organizacija civilnog društva iz zemalja zapadnog Balkana i Turske.

Za sve dodatne informacije možete se obratiti:

Aleksandra Bojadjieva, stručnjak za oblast politika

Projekat Integracija Roma 2020

Email: aleksandra.bojadjieva@rcc.int

Nenad Šebek, glasnogovornik

Savet za regionalnu saradnju

Tel.: + 387 33 561 710

E mail: nenad.sebek@rcc.int

Danijel Makonen, službenik za komunikacije

Fondacije Otvoreno društvo

Tel.: +36 30 588 8920

Email: daniel.makonnen@opensocietyfoundations.org

Alceo Smerili, službenik za odnose s javnošću

Evropska komisija

Tel.: + 32 2 296 48 87

Email: alceo.smerilli@ec.europa.eu

1. *Ovaj naziv ne prejudicira stavove o statusu i u skladu je sa Rezolucijom Vijeća sigurnosti Ujedinjenih nacija 1244 i mišljenjem Međunarodnog suda pravde o kosovskoj deklaraciji o nezavisnosti.* [↑](#footnote-ref-1)